ОПЕРАТИВНИ ПЛАН РАДА ИЗ ПРЕДМЕТА ПРАВОСЛАВНА ВЈЕРОНАУКА ЗА ПЕРИОД ОД 23 Д0 30 МАРТА 2020 год.

Разреди 11 и 12 (часа)

(фарамацеути и мехатроничари)

Обновити градиво из мјесеца фебруара: лекције Молитве Цркве ,личне и заједничке стр.65, Света тајна свештенства стр.68, Храм као примарно богослужбено мјесто стр.71 и Св.Литургија, заједничко дјело Бога и човјека стр.74.

23 март 2020 год. лекција **Садржај Свете Литургије**, стр.76-78 ( кратак садржај лекције)

У овој лекцији говори се о најважнијем хришћанском богослужењу , **Св.Литургији (грчки „литос ергон“ јавно дјело**) у којој се највише открива смисао цјелокупног нашег живота. Литургија је настала на **Велики четвртак** кад је Христос на **Тајној вечери** благословио **хљеб и вино** и предао је својим ученицима да исто чине . Други назив за Литургију је **Евхаристија („захваљивање“).** Основни садржај Литургије чине **учешће народа,приношење дарова Богу (хљеба и вина), благодарење и освећење дарова и причешће као испуњење смисла литургијског догађаја.**

Литургију служи епископ. Заједно са свештеницима ,ђаконима и народом.

Литургија је на самом почетку била скромна молитва , да би временом добила облик који је и данас сачувала. Литургију су писали **св.Оци Јован** **Златоусти и Василије Велики**

.

Ове двије литургије се служе и данас у Православљу. У вријеме васкршњег поста, служи се сриједом и петком **Литургија Пређеосвећених дарова**.

Три су основна дијела Литургије: **проскомидија**, **служба ријечи ( литургија** **оглашених ) и литургија вјерних**.

Проскомидија ( грчки **приносити**), врши се прије почетка Литургије. Припремају се богослужбени предмети ,одјећа и дарови: хљеб –**просфора**, од квасног хљеба (код римокатолика бесквасни хљеб) и црвено вино .

Први дио Литургије зове се **Литургија оглашених**, јер су у прошлости на литургији обавезно учествовали **некрштени** , који су се припремали за крштење.Звали су се и **катихумени** , поучавали су се истинама хришћанске вјере. Други дио Литургије је **Служба Ријечи** , јер се читају богослужбене књиге апостол и најважнија **Св.Јеванђеље** , послије којих се обавезно тумачило прочитано. Литургија се састоји од много молитви и богослужбених радњи : Мали и Велики Вход ( улазак ) , химне Свети Боже , Јединородни Сине, Блаженства , Достојно и праведно јесте , Санктус , читају се Символ вјере и Оче наш , пјевају се посебне пјесме у славу Христа , Богородице и светитеља и др.

Трећи дио Св.Литургије је **Литургија вјерних** ,у којој се обавља **благодарење освећење дарова и причешће.**


Најважнији догађај на Литургији је **причешћивање** народа .Појам причешће значи на српском **имати удјела у нечему , присајединити се** .

На крају Литургије ,дијели се **нафора** , остатак од просфоре на коме се служила Литругија.

Одговорити на питања на страни 78.

Препоручујем употребу yotuba на интернету, гдје постоје занимљиви садржаји на тему православне Литургије ( емисија Св.Литургија , Буквар православља , сајт vjeronauka.net )







30.март 2020 год.

Тема : **Символ вјере и Оче наш у Св.Литургији**

Као услов за обављање Литургије , увијек је било правилно исповиједање вјере . Нико није могао да учествује у Литургији, а да претходно не иповиједи Символ вјере , који је настао потвдом ранијих символа вјере , **на Првом(325** **год.у Никеји) и Другом васељенском сабору ( 381 год, у Цариграду**).у 12 чланова садржи основне истине хришћанске вјере о Богу , Христу , крштењу , васкрсењу и др. Говори се у **првом лицу једнине** Вјерујем , чиме се наглашава наша лична вјера , која извире из живота Цркве. Прије читања С.Вјере, позива се народ Божији да „љубе једни друге да би једноудшно исповиједали“.Тиме се наглашава да је смисао заједништва у љубави истинито исповиједање вјере у Бога ,ради учешћа у животу Бога.

Симбол вјере је и показатељ **јединства цркве** и одбрана вјере од лажних учења (јереси ), **образац богословља** и темељ за детаљно образлагање учења Цркве. Символ вјере је и наше **захваљивање Богу** за премнога Божија доброчинства. Поред Литургије С.вјере се обавезно чита на крштењу .





Оче наш у Светој Литургији

Најважнија хришћанска молитва је **Оче наш или молитва Господња** ,коју је Христос предао својим ученицима.У овој молитви , која има изразит литургијски карактер , ми као синови Божији ,Бога називамо нашим Оцем , желимо да се прославља име Његово и да дође царство Његово ( наглашен карактер хришћанске вјере у други долазак Христов)и да буде воља Његова у свему. Прозба хљеб наш насушни ( потребни ) , односи се на првом мјесту на **св. Причешће** ( зато се и чита пред причешће, и сматра се најбољом припремом за причешће).Да би Бог опростио наше гријехове , ми се као људи морамо показати , тако што ћемо и ми опростити онима који су се о нас огријешили.Милост Божија је скривена у нашем сопственом милосрђу према ближњем. На крају се Господу молимо да нас избави од зла и искушења .

Одговорити на питања на стр. 86

Не заборавити поред С.вјере и Оче наша , знати и молитву Богородице Дјево и 10 Заповијести.